Obrazloženje

Pravna osnova za donošenje ove Odluke sadržana je u odredbama članka 86. Zakona o prostornom uređenju („Narodne novine“ broj 153/13, 65/17, 114/18, 39/19, 09/19, 67/23), te članka 32. Statuta Grada Trilja („Službeni glasnik Grada Trilja“ broj 03/09 , 01/13, 02/18, 01/21, 05/23 i 09/23).

Odredbom članka 86. Zakonom o prostornom uređenju propisano je da izrada prostornog plana započinje na temelju Odluke o izradi koju donosi predstavničko tijelo jedinice lokalne samouprave.

U pojedinim etapama pripreme, izrade i donošenja Prostornog plana primjenjuju se i druge odredbe navedenog Zakona.

Posljednje izmjene i dopune Prostornog plana uređenja Grada Trilja donesene su u ožujku 2024. godine, te je potrebno izvršiti usklađivanje s novim Pravilnikom o prostornim planovima („Narodne novine“ broj 152/23) koji je stupio na snagu 1. siječnja 2024. godine i s posljednjim izmjenama i dopunama Zakona o prostornom uređenju, a kojim je propisana obveza vođenja svih budućih izmjena i dopuna prostornih planova, kao i donošenje novih, u svim fazama izrade, kroz elektronički sustav „ePlanovi“ čime se stvaraju prostorni planovi „nove generacije“ a time će se olakšati, osuvremeniti, unificirati i digitalizirati procedura izrade prostornih planova općenito, ali i potaknuti smanjenje administrativnog opterećenja građanima, poslovnim subjektima i investitorima.

Osim navedenog, razlozi za izradu izmjene i dopune Prostornog plana uređenja Grada Trilja su sljedeći:

* razmatranje mogućnosti proširenja građevinskog područja naselja prema zahtjevima građana i pravnih osoba, a u skladu s uvjetima i kriterijima sukladno Zakonu,
* razmatranje mogućnosti novih lokacija za turističku i sportsku namjenu,
* razmatranje mogućnosti lokacije benzinske postaje izvan granica građevinskog područja,
* revizija gospodarskih zona na području Grada Trilja,
* planiranje novih i korekcija postojećih komunalnih infrastrukturnih građevina na području Grada Trilja,
* revizija i ažuriranje izgrađenih i neizgrađenih te neuređenih dijelova građevinskog područja,
* Revizija površina namijenjenih za izgradnju vjetroelektrana i sunčanih elektrana
* usklađenje sa stvarnim i izvedenim stanjem u prostoru,
* druge manje izmjene i dopune Plana s ciljem jednostavnije provedbe plana i privlačenja investicija.

Postupak izrade Plana, ciljevi i programska polazišta, ocjena stanja u obuhvatu Plana, popis sektorskih strategija, stručna rješenja, popis javnopravnih tijela određenih posebnim propisima koja daju zahtjeva za izradu Plana iz područja svog djelokruga, dinamika s fazama izrade Plana, te druga pitanja značajna za izradu Plana detaljno su objašnjeni i opisani u Nacrtu Odluke o izradi izmjene i dopune Prostornog plana uređenja Grada Trilja.

Nakon usvajanja ove Odluke biti će potrebno provesti jedan o postupaka procjene utjecaja na okoliš koje utvrdi ovlašteno tijelo iz Zakona o zaštiti okoliša („Narodne novine“ broj: 80/13,153/13, 78/15,12/18,118/18)

Ove izrade Plana planiraju se financirati preko Poziva za izradu prostornih planova nove generacije putem elektroničkog sustava „ePlanovi“ iz Mehanizma za oporavak i otpornost koje je raspisalo Ministarstvo prostornog uređenja, graditeljstva i državne imovine.

U slučaju potrebe, planirana sredstva su se osigurala i u proračunu Grada Trilja.